**CONVENI MARC DE COL·LABORACIÓ ENTRE LA UNIVERSITAT AUTÒNOMA DE BARCELONA**

**I XXXXXXXXXXXXXXXXXXXXX**

**(nom de la institució o institucions que formen part del conveni)**

**REUNITS**

D’una part, el senyor Francisco Javier Lafuente Sancho, rector Magnífic de la **Universitat Autònoma de Barcelona (en endavant, UAB),** segons el Decret 131/2020, de 10 de novembre (publicat al DOGC núm. 8269 de 12 de novembre), en nom i representació d’aquesta institució que té la seu social al Campus Universitari s/n, 08193 Bellaterra (Cerdanyola del Vallès) i número d’identificació fiscal Q-0818002-H, en virtut de les competències que li atorga l’article 75, paràgraf m) dels Estatuts.

De l’altra,(nom i cognoms del representant) com a (càrrec que ocupa i **nom de la institució**), amb domicili al(carrer, avinguda, etc. i número)de (codi postal i població)i que té el número d’identificació fiscal \_\_\_\_\_\_,, que actua en nom i representació d’aquest organisme.

(només incorporar si hi ha més de dues institucions signatàries):

I de l’altra,(nom i cognoms del representant) com a (càrrec que ocupa i nom de la institució), amb domicili al(carrer, avinguda, etc. i número)de (codi postal i població)i que té el número d’identificació fiscal \_\_\_\_\_\_\_\_, que actua en nom i representació d’aquest organisme.

Les parts es reconeixen la capacitat legal necessària per a aquest acte, i

**MANIFESTEN/EXPOSEN**

1. Que la Universitat Autònoma de Barcelona, com a institució de dret públic i d’ensenyament superior destinada a la investigació, la docència i a l’estudi, té atribuïda entre d’altres la funció de col·laborar amb les administracions públiques, institucions i entitats privades amb la finalitat d’elaborar, participar i desenvolupar plans i accions que contribueixin al progrés de la ciència, de la difusió i el desenvolupament de la societat.
2. Que la Universitat Autònoma de Barcelona és una universitat capdavantera que imparteix una docència de qualitat, diversificada, multidisciplinària i flexible, ajustada a les necessitats de la societat i adaptada als nous models de l'Europa del coneixement, amb interès i sensibilitat per la realitat que l’envolta.
3. Que xxxxxxxxxxx és xxxxxxxxxx (descriure els principis o característiques de l’entitat amb la qual es subscriu el conveni i les finalitats que aquesta pugui tenir).
4. Xxxxxxxx (incorporar tants punts a l’expositiu com faci falta per explicar els antecedents de col·laboració de les parts i/o què motiva la col·laboració entre les institucions signants).
5. Que ambdues institucions consideren molt positiu la cooperació i col·laboració conjunta i per això, entenen convenient la formalització d’aquest conveni per tal d’establir el marc d’actuació que regirà entre les parts i al qual s’adaptaran les successives actuacions que es duguin a terme en aquest sentit.

Per això, les institucions sotasignades formalitzen el present conveni, que sotmeten a les següents (o als següents)

**CLÀUSULES/PACTES**

**Primera.-** L’objecte d’aquest conveni és establir el marc de col·laboració entre la Universitat Autònoma de Barcelona i (noms de les altres institucions signatàries) en els aspectes (acadèmics / professionals / de recerca / altres) en matèria (institucional, acadèmica, de recerca, econòmica, etc.).

Els objectius del conveni són:

1. Promoure les relacions de caràcter (acadèmic / professional / de recerca / altres) entre la UAB i (noms de les altres institucions signatàries).
2. Desenvolupar (activitats de docència, de recerca, etc.) en matèries d’interès comú per a aquestes institucions.
3. Fomentar programes d’intercanvi de professors, d’alumnes (etc.).
4. Fomentar la transferència del coneixement de la Universitat a la societat així com l’intercanvi recíproc d’informació sobre temes d’investigació, publicacions i altres materials d’interès per a aquestes institucions (etc.).
5. Fomentar el debat i l’intercanvi d’experiències sobre tots aquells temes que puguin beneficiar aquestes institucions (etc.).

(Eliminar els objectius que no s’ajustin al termes de la col·laboració i/o afegir tants apartats com objectius s’hi vulguin fer constar)

**Segona.-** El desenvolupament d’aquesta col·laboració s’haurà d’establir a través d’una programació anual i específica que s’elaborarà de comú acord entre les parts (a iniciativa de la comissió mixta que es regula en aquest conveni).

Aquesta programació anual s’haurà d’aprovar per cada una de les parts d’acord amb els procediments que tinguin previstos a l’efecte i serà objecte dels convenis específics oportuns.

**Tercera.-** Cada projecte, programa d’actuació i/o programa de formació, o el desenvolupament de qualsevol modalitat de col·laboració que es dugui a terme en el marc d’aquest conveni de col·laboració ha de ser objecte d’un conveni específic que inclourà, entre altres, els següents aspectes:

1. Definició de l’objecte, finalitat, període de vigència i, i si escau, àmbit geogràfic.
2. Descripció del pla d’actuació, terminis i modalitats de realització.
3. Obligacions assumides per cada una de les parts.
4. Pressupost i/o responsabilitats econòmiques concretes assumides per cada part. Amb independència dels compromisos econòmics adquirits per cada una de les parts, en tant el conveni específic no disposi expressament el contrari, cada una de les parts assumirà les despeses pròpies del seu personal.
5. Altres aspectes que es considerin essencials per a l’execució de l’actuació concreta.

**Quarta.-** En el termini de 30 dies hàbils a partir de la signatura d’aquest conveni es constituirà una comissió mixta formada per dos representants de cadascuna de les institucions, que serà l’encarregada de fer el seguiment i l’avaluació de la col·laboració, així com de les accions previstes. Igualment, serà l’encarregada de proposar activitats concretes destinades a complir l’objectiu d’aquest conveni.

Aquesta comissió és reunirà com a mínim xxx vegada/es l’ any/mes/etc. i serà presidida per XXXXX – cal determinar o establir un sistema de presidències–. La pròpia comissió serà la responsable de regular el seu funcionament, el sistema de presa d’acords i qualsevol altra aspecte que entengui necessari per al seu desenvolupament.

**Cinquena.-** (Afegir tantes clàusules com es cregui convenient i remunerar els pactes posteriors).

**Sisena.-** Tota publicació que se’n derivi de les accions desenvolupades mitjançant aquest conveni farà referència a les institucions que en formen part, segons la normativa que cadascuna tingui per a la utilització del logotip i la imatge corporativa, i segons el que disposa aquesta clàusula.

En els casos que, com a conseqüència de la subscripció d’aquest conveni i en aplicació del què regula, alguna de les parts consideri necessari utilitzar el/s logotip/s de l’altra part, s’haurà de demanar una autorització prèvia i per escrit especificant l’ús que se’n vol fer.

L’autorització serà expressa i per escrit i en ella s’haurà d’especificar l’ús pels quals s’autoritza la utilització del/s logotip/s, així com el període de temps durant el qual s’autoritza l’ús que, en cap cas, serà superior a la durada d’aquest conveni.

Sense perjudici del què es disposa en els paràgrafs precedents, quan la utilització dels logotips i marques de l’altra part tingui caràcter lucratiu per l’entitat que el vol fer servir, caldrà informar a la titular dels drets sobre els logotips i/o marques, i caldrà formalitzar el corresponent contracte de llicència de marca.

**Setena.-** Quan las parts ho considerin adient, el convenis específics derivats d’aquest conveni podran incloure la participació d’altres entitats públiques o privades, o persones físiques, en els terminis i condicions que s’estableixin.

**Vuitena.-** Les parts es comprometen a tractar amb absoluta confidencialitat aquella informació interna de cada institució a la qual hagin tingut accés en virtut de la subscripció d’aquest conveni o els específics que se’n derivin.

Les parts es comprometen a tractar les dades personals a les quals tinguin accés amb motiu de la subscripció d’aquest conveni i dels específics que se’n derivin de conformitat amb el què disposa el Reglament 2016/679 del Parlament Europeu i del Consell, de 27 d’abril de 2016, General de Protecció de Dades de la Unió Europea, garantint els drets d’accés, rectificació, cancel·lació i oposició dels titulars de les dades de caràcter personal.

A més s'hauran d'aplicar les mesures tècniques i organitzatives necessàries per garantir la seguretat de les dades i evitar la seva alteració, pèrdua, tractament i accés no autoritzat, d'acord amb el que preveu l'article 32 del RGPD.

**Novena.-** L’incompliment del que disposa aquest conveni o els convenis específics que d’aquest se’n derivin, els seus annexos, addendes i disposicions legals aplicables, s’hauran de comunicar de forma fefaent i de manera immediata a la part incomplidora per tal que, en un termini no superior a 15 dies, doni compliment a les estipulacions pactades.

En cas que no es procedeixi a esmenar l’incompliment, la part que l’al·lega podrà rescindir anticipadament el conveni, els termes del qual s’incompleixen.

**Desena.-** Aquest conveni marc es podrà resoldre per les següents causes:

1. Mutu acord entre les parts que el subscriuen, manifestat per escrit.
2. Impossibilitat legal o material sobrevinguda per complir l’objecte del conveni.
3. Desaparició de l’objecte del conveni o d’alguna de les seves parts.
4. Per denúncia d’alguna de les parts, de conformitat amb el què s’estableix en aquest conveni.
5. L’incompliment per una de les parts, d’acord amb la clàusula precedent.
6. Qualsevol altra causa general establerta a la legislació vigent.

En el supòsit d’extinció del conveni marc, les accions concretes concertades a l’empara dels convenis específics, es seguiran desenvolupant en la forma, condicions i terminis pactats fins al seu total compliment.

**Onzena.-** Qualsevol modificació que alteri substancialment les disposicions d’aquest conveni haurà de ser pactada entre les parts i formalitzada a través de la corresponent addenda degudament subscrita.

**Dotzena.-** Les parts designen com a responsable del conveni i adreça de notificacions, als efectes que corresponguin, les persones i domicilis consignats en l’encapçalament d’aquest document.

(Si el responsable del conveni es una persona diferent a la consignada a l’encapçalament, substituir el redactat anterior pel següent:

Les parts designen com a responsable del conveni i adreça de notificacions, als efectes que corresponguin, els domicilis consignats en l’encapçalament d’aquest document i al senyor/a xxxxxxxx, per part de la Universitat Autònoma de Barcelona, i al senyor/a xxxxxxxxxx, per part de xxxxxxxxxxxxxxxxxx).

**Tretzena.-** Aquest conveni entrarà en vigor a partir de la data de la seva signatura i podrà ser modificat o desenvolupat per mutu acord de les parts.

Quedaran a l’empara d’aquest conveni les actuacions que s’hagin dut a terme en execució del mateix des de [data] (només incorporar aquest text si cal donar cobertura a actuacions dutes a terme abans de la signatura del conveni però en execució del mateix).

La durada s’estableix per un període de **4** anys, prorrogables per acord escrit de les parts, per períodes anuals successius, fins a un màxim de 8 anys, llevat que una de les parts comuniqui a les altres, amb sis mesos d’antelació, la seva voluntat de resoldre’l.

**Catorzena.-** D’acord amb la legislació vigent en matèria de protecció de dades de caràcter personal, les parts declaren haver estat informades i consenten que les dades personals incorporades en aquest document seran tractades per cada responsable del tractament per a l’execució i el seguiment del conveni. Les parts podran exercir els seus drets d’accés, rectificació, supressió, oposició i limitació del tractament mitjançant escrit dirigit al corresponent responsable del tractament.

**Quinzena.-** Aquest conveni marc té naturalesa administrativa i es formalitza a l’empara del què preveu la Llei 40/2015, d’1 d’octubre, de Règim Jurídic del Sector Públic, així com la Llei 26/2010, de 3 d’agost, de Règim Jurídic i de Procediment de les Administracions Públiques de Catalunya.

**Setzena.-** D’acord amb la legislació vigent en matèria de protecció de dades de caràcter personal, les parts declaren haver estat informades i consenten que les dades personals incorporades en aquest document seran tractades per cada responsable del tractament per a l’execució i el seguiment del conveni. Les parts podran exercir els seus drets d’accés, rectificació, supressió, oposició i limitació del tractament mitjançant escrit dirigit al corresponent responsable del tractament.

I, en prova de conformitat i acceptació, les parts signen el present electrònicament el qual tindrà efecte a partir de la darrera de les signatures dels legals representants de les parts.

Per la Universitat Autònoma de Barcelona Per ......................................

Francisco Javier Lafuente Sancho ............................................

Rector (càrrec)

(Tants apartats per a les signatures com a parts signatàries del conveni)

\*\*\*